אסיאטוסוכוס

אסיאטוסוכוס (שם מדעי: Asiatosuchus; מילולית: "תנין אסייתי") הוא סוג נכחד של תנינאי אשר התקיים באירואסיה בתקופת הפלאוגן שתחילת הקנוזואיקון, אשר תואר לראשונה ב-1940. מאובניו נתגלו באזורים רבים לאורך אירופה ואסיה (בין השאר ברוסיה, בלגיה, גרמניה, צרפת, מונגוליה, סין ופקיסטן) ונכללו מספר מינים בסוג, אך רובם נחשבים כיום למוטלים בספק. רק מין אחד נחשב לתקף - Asiatosuchus grangeri.

אורכו של תנין זה הגיע עד ארבעה מטרים והוא דמה לתנין היאור מודרני, אך היה בעל מאפיינים יבשתיים יותר, כמו רגליים ארוכות מעט יותר והראש היה קטן מעט ומשולש יותר עם שיניים מהלסת העליונה והתחתונה שחפפו זו לזו, כך שהוא עדיין היה מקורב יותר לתניניים מאשר לאליגטורים. האסיאטוסוכוס הזכיר במראהו את הפריסטיכאמפסוס. חוקרים אחרים דווקא רואים בו קרוב לדיפלוקיינודון מהקבוצה דמויי אליגטור.

האסיאטוסוכוס חי במקווי מים וביערות הטרופיים של האאוקן האירואסייתי וניזון מטרף יבשתי.

ראו גם
אסטורגוסוכוס

קישורים חיצוניים

תנינאים שחיו בפלאוגן
מגה-פאונה של הפלאוגן באירואסיה